A4-0145/98

Ψήφισμα σχετικά με ανακοίνωση της Επιτροπής προς το Συμβούλιο, στο Ευρωπαϊκό Κοινοβούλιο, στην Οικονομική και Κοινωνική Επιτροπή και στην Επιτροπή των Περιφερειών που αφορά την κοινοτική στρατηγική για την προώθηση της συνδυασμένης παραγωγής θερμότητας και ηλεκτρισμού (CHP) και την άρση των εμποδίων στην ανάπτυξή της (COM(97)0514 - C4-0596/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0514 - C4-0596/97),

- έχοντας υπόψη το ψήφισμα του Συμβουλίου της 18ης Δεκεμβρίου 1997 σχετικά με την κοινοτική στρατηγική για την προώθηση της συνδυασμένης παραγωγής θερμότητας και ηλεκτρισμού (CHP) ((ΕΕ C 4 της 8.1.1998, σελ. 1))

- έχοντας υπόψη την ανακοίνωση της Επιτροπής σχετικά με τον εφοδιασμό σε φυσικό αέριο και τις προοπτικές στην Ευρωπαϊκή Κοινότητα (COM(95)0478),

- έχοντας υπόψη το ψήφισμά του της 14ης Νοεμβρίου 1996 σχετικά με την ανακοίνωση της Επιτροπής που αφορά τον εφοδιασμό σε φυσικό αέριο και τις προοπτικές στην Ευρωπαϊκή Κοινότητα ((ΕΕ C 362 της 2.12.1996, σελ. 291.)),

- έχοντας υπόψη τη Λευκή Βίβλο της Επιτροπής σχετικά με μία ενεργειακή πολιτική για την Ευρωπαϊκή Ένωση (COM(95)0682),

- έχοντας υπόψη την ανακοίνωση της Επιτροπής σχετικά με τη «Συνολική θεώρηση της ενεργειακής πολιτικής και των ενεργειακών δράσεων» (COM(97)0167),

- έχοντας υπόψη την ανακοίνωση της Επιτροπής σχετικά με την οργάνωση συνεργασίας και τους συμφωνηθέντες κοινοτικούς ενεργειακούς στόχους (COM(97)0436),

- έχοντας υπόψη την πρόταση απόφασης του Συμβουλίου για τη θέσπιση πολυετούς προγράμματος-πλαισίου για δράση στον τομέα της ενέργειας (1998-2002) και συναφή μέτρα (COM(97)0550),

- έχοντας υπόψη την απόφαση 96/737/ΕΚ του Συμβουλίου της 16ης Δεκεμβρίου 1996, σχετικά με το πολυετές πρόγραμμα προώθησης της ενεργειακής αποτελεσματικότητας στην Κοινότητα (Save II) ((ΕΕ L 335 της 24.12.1996, σελ. 50)),

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών, σχετικά με την ενεργειακή διάσταση της αλλαγής του κλίματος (COM(97)0196),

- έχοντας υπόψη την ανακοίνωση της Επιτροπής σχετικά με την κοινοτική στρατηγική για την καταπολέμηση της όξινης βροχής (COM(97)0088),

- έχοντας υπόψη την οδηγία 96/92/ΕΚ του Ευρωπαϊκού Κοινοβουλίου και του Συμβουλίου της 19ης Δεκεμβρίου 1996 σχετικά τις κοινές προδιαγραφές για την εσωτερική αγορά ηλεκτρικής ενέργειας ((ΕΕ L 27 της 30.1.1997, σελ. 20)),

- έχοντας υπόψη την κοινή θέση του Συμβουλίου σχετικά με την πρόταση οδηγίας του Ευρωπαϊκού Κοινοβουλίου σχετικά με τις κοινές προδιαγραφές για την εσωτερική αγορά φυσικού αερίου (C4-0103/98),

- έχοντας υπόψη την έκθεση της Επιτροπής των Περιφερειών,

- έχοντας υπόψη την έκθεση της Οικονομικής και Κοινωνικής Επιτροπής,

- έχοντας υπόψη την ανακοίνωση της Επιτροπής «Ενέργεια για το μέλλον: ανανεώσιμες πηγές ενέργειας - Λευκό Βιβλίο για τη θέσπιση κοινοτικής στρατηγικής δράσης» (COM(97)0599),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας, καθώς και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0145/98),

Α. επισημαίνοντας τους τρεις βασικούς στόχους της ενεργειακής πολιτικής της Ευρωπαϊκής Ένωσης: ανταγωνιστικότητα, ασφάλεια εφοδιασμού και προστασία του περιβάλλοντος,

Β. υπενθυμίζοντας τα προβλήματα μόλυνσης και αλλοίωσης της ατμόσφαιρας που προκαλεί η χρήση και η κατανάλωση ενέργειας,

Γ. επισημαίνοντας την απόλυτη και επείγουσα ανάγκη για αποτελεσματικότερη χρησιμοποίηση των φυσικών και ειδικότερα των ενεργειακών πόρων,

Δ. διαπιστώνοντας ότι η χρησιμοποίηση νέων τεχνολογιών για την παραγωγή ηλεκτρισμού, όπως αυτών των συνδυασμένων κύκλων ή της συνδυασμένης παραγωγής ηλεκτρισμού ή ατμού ή θερμότητας, ήτοι η CHP, επιτρέπει πολύ σημαντική εξοικονόμηση ενέργειας,

Ε. επισημαίνοντας την απαραίτητη ανταγωνιστικότητα που απαιτεί η ελευθέρωση των αγορών ηλεκτρικής ενέργειας από τους παραγωγούς ηλεκτρισμού,

ΣΤ. επισημαίνοντας ότι η δυνατότητα CHP επιτρέπει την ευρύτερη χρησιμοποίηση φυσικού αερίου στην Ευρώπη,

Ζ. επισημαίνοντας την ύπαρξη άφθονων πόρων σε φυσικό αέριο σε διάφορες περιοχές του πλανήτη, πράγμα που επιτρέπει τον ανεφοδιασμό σε φυσικό αέριο καθώς και την προβλεπτή αύξηση κατανάλωσης φυσικού αερίου στην ΕΕ κατά τα προσεχή έτη,

1. υποστηρίζει την πρόταση της Επιτροπής για την προώθηση της CHP και την άρση των εμποδίων για την συνδυασμένη παραγωγή θερμότητας και ηλεκτρισμού (CHP)[semigr ]

2. υποστηρίζει, εντούτοις, ότι το μερίδιο της CHP στη στρατηγική της Επιτροπής πρέπει να αυξηθεί από το τρέχον 18% σε τουλάχιστον 25%[semigr ]

3. επισημαίνει ότι η αποτελεσματικότερη χρησιμοποίηση της ενέργειας που συνεπάγεται η CHP θα συμβάλει στη βελτίωση της ανταγωνιστικότητας των βιομηχανιών που καταναλώνουν μεγάλες ποσότητες ενέργειας[semigr ]

4. προτείνει η Ευρωπαϊκή Επιτροπή και κυρίως τα κράτη μέλη να λάβουν διοικητικά και οικονομικά μέτρα για την ενίσχυση της συνδυασμένης παραγωγής θερμότητας και ηλεκτρισμού (CHP) για τη χρησιμοποίηση ζεστού νερού και θέρμανσης για οικιακή χρήση[semigr ]

5. βεβαιώνει ότι η CHP στη βιομηχανία, οι συνδυασμένοι κύκλοι στον ηλεκτρικό τομέα, ειδικά όταν πρόκειται για CHP και η συνδυασμένη παραγωγή θερμότητας και ηλεκτρισμού για οικιακή χρήση θα συμβάλουν αποφασιστικά στη μείωση της εκπομπής ρύπων στην ατμόσφαιρα και στην αποτελεσματικότερη χρησιμοποίηση της ενέργειας[semigr ]

6. επισημαίνει ότι η μεγαλύτερη ενεργειακή απόδοση που επιτυγχάνεται με τις νέες μορφές παραγωγής ηλεκτρισμού ή θερμότητας ή ατμού, για τη βιομηχανία και για οικιακή χρήση αποτελεί τη σημαντικότερη συμβολή για τη μείωση του φαινομένου του θερμοκηπίου, κυρίως εάν χρησιμοποιούνται ανανεώσιμες, ουδέτερες από άποψη CO2, βιομάζες[semigr ]

7. προτείνει κατά τον καθορισμό των στόχων ανά κράτος να λαμβάνεται υπόψη η συμβολή της CHP για την τήρηση των δεσμεύσεων του Κιότο σχετικά με τις κλιματολογικές μεταβολές[semigr ]

8. προτείνει, προκειμένου να αρθούν πραγματικά τα εμπόδια για την ανάπτυξη της συνδυασμένης παραγωγής θερμότητας και ηλεκτισμού, οι φορείς της αγοράς ηλεκτρικής ενέργειας να δέχονται κατά προτεραιότητα την πλεονάζουσα ηλεκτρική ενέργεια που δεν καταναλώνεται κατά την CHP ανταγωνιζόμενοι τους αυτόνομους παραγωγούς ηλεκτρικής ενέργειας, και στην αγορά[semigr ]

9. διαπιστώνει ότι, προκειμένου να αρθούν πραγματικά τα εμπόδια της ανάπτυξης της CHP απαιτείται:

- σε κάθε περίπτωση, να θεωρούνται οι παραγωγοί CHP -ανεξαρτήτως της καταναλώσεώς τους- πελάτες ειδικής κατηγορίας, όπως οι μονάδες παραγωγής ηλεκτρικής ενέργειας, στην εσωτερική αγορά φυσικού αερίου[semigr ]

- η πρόσβαση στα ευρωπαϊκά δίκτυα φυσικού αερίου.

- η προώθηση τοπικών προγραμμάτων θέρμανσης και ψύξης[semigr ]

- η αγορά - σε τιμές αγοράς - ολόκληρης της ηλεκτρικής ενέργειας των αυτόνομων παραγωγών της ηλεκτρικής ενέργειας δικής τους παραγωγής την οποία δεν καταναλώνουν οι ίδιοι[semigr ]

- η διεθνοποίηση του κόστους της προστασίας του περιβάλλοντος σε όλες τις πηγές και μορφές παραγωγής ενέργειας, πράγμα που συνεπάγεται την εφαρμογή της ισχύουσας νομοθεσίας σχετικά με την περιβαλλοντική ρύπανση και την ενίσχυση των προσπαθειών από τις δημόσιες διοικήσεις σε επίπεδο ελέγχου της εφαρμογής της εν λόγω νομοθεσίας[semigr ]

- απαιτείται η υποστήριξη της έρευνας και της τεχνολογικής ανάπτυξης στο πλαίσιο της εξοικονόμησης και της αποτελεσματικότητας της ενέργειας[semigr ]

10. υπογραμμίζει ότι οι κοινοτικές δράσεις που αποσκοπούν στη βιώσιμη ανάπτυξη σχετίζονται αναγκαστικά με τη βελτίωση της ενεργειακής απόδοσης των διαδικασιών και των εγκαταστάσεων, και καλεί την Επιτροπή να καταρτίσει συγκεκριμένες προτάσεις[semigr ]

11. ζητεί από την Επιτροπή και τα κράτη μέλη, μέσω των διαρθρωτικών ταμείων, να χορηγούνται ενισχύσεις στις περιφέρειες του στόχου 1 για την αύξηση της ενεργειακής αποτελεσματικότητας, κατά προτεραιότητα για εγκαταστάσεις CHP και ανανεώσιμες μορφές ενέργειας, και ιδίως να συνδυασθούν, και καλεί την Επιτροπή να υποβάλει συγκεκριμένες προτάσεις[semigr ]

12. ζητεί από την Επιτροπή να διασφαλίσει ότι οι πιστώσεις συνεργασίας με τρίτες χώρες στον τομέα της ενέργειας - θα διατίθενται κατά προτίμηση τόσο για τη χρηματοδότηση εγκαταστάσεων CHP για την παραγωγή ηλεκτρισμού και θερμότητας όσο και για τις ανανεώσιμες μορφές ενέργειας, και - ειδικά - για την ανανεώσιμη CHP, και καλεί την Επιτροπή να καταρτίσει συγκεκριμένες προτάσεις[semigr ]

13. ζητεί από την Επιτροπή και τα κράτη μέλη οι φορείς εκμετάλλευσης του συστήματος ηλεκτρισμού να δέχονται κατά προτεραιότητα το ηλεκτρικό ρεύμα που παράγεται στις εγκαταστάσεις αφαλάτωσης του θαλάσσιου ύδατος οι οποίες χρησιμοποιούν συνδυασμένους κύκλους και είναι, κατά συνέπεια, συμπαραγωγοί ηλεκτρισμού και υδρατμών σε συνδυασμένη μορφή, σε τιμές που θα καθορίζονται από τον ανταγωνισμό της αγοράς ηλεκτρικού ρεύματος, δηλαδή, που θα λειτουργούν με ένα κανονικό οικονομικό καθεστώς στις νέες αγορές ηλεκτρικού ρεύματος[semigr ]

14. εγκρίνει τα συμπεράσματα που παρουσίασε η Επιτροπή[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.